CELEX: 62008CA0016
Language: et
Date: 2009-06-11 00:00:00
Title: Kohtuasi C-16/08: Euroopa Kohtu (kuues koda) 11. juuni 2009 . aasta otsus (Administratīvā apgabaltiesa (Läti Vabariik) eelotsusetaotlus) — Schenker SIA versus Valsts ieņēmumu dienests (Ühine tollitariifistik — Tariifne klassifitseerimine — Kombineeritud nomenklatuur — Aktiivmaatriks-vedelkristallseadmed)

1.8.2009   
            
            
               ET
            
            
               Euroopa Liidu Teataja
            
            
               C 180/13
            
         Euroopa Kohtu (kuues koda) 11. juuni 2009. aasta otsus (Administratīvā apgabaltiesa (Läti Vabariik) eelotsusetaotlus) — Schenker SIA versus Valsts ieņēmumu dienests
   (Kohtuasi C-16/08) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Aktiivmaatriks-vedelkristallseadmed)
   2009/C 180/21
   Kohtumenetluse keel: läti
   
      Eelotsusetaotluse esitanud kohus
   
   Administratīvā apgabaltiesa
   
      Põhikohtuasja pooled
   
   
      Hageja: Schenker SIA
   
      Kostja: Valsts ieņēmumu dienests
   
      Kohtuasja ese
   
   Eelotsusetaotlus — Administratīvā apgabaltiesa — Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382) tõlgendamine — Aktiivmaatriks-vedelkristallseadmed (LCD) — Klassifitseerimine kombineeritud nomenklatuuri alamrubriiki 8528 21 90 või alamrubriiki 9013 80 20 — Seade, millel on või ei ole komplektse või valmistoote põhiomadused
   
      Resolutiivosa
   
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisa (mida on muudetud komisjoni 11. septembri 2003. aasta määrusega (EÜ) nr 1789/2003) moodustava kombineeritud nomenklatuuri alamrubriiki 8528 21 90 tuleb tõlgendada nii, et 29. detsembril 2004 ei olnud see alamrubriik kohaldatav aktiivmaatriks-vedelkristallseadmetele (LCD), mis koosnesid peamiselt järgmistest osadest:
   
               —
            
            
               kaks klaasikihti;
            
         
               —
            
            
               nende kahe klaasikihi vahel olev vedelkristallikiht;
            
         
               —
            
            
               vertikaalsete ja horisontaalsete signaalide lugeja;
            
         
               —
            
            
               taustvalgustus;
            
         
               —
            
            
               inverter, mis tekitab kõrgepinget taustvalgustuse jaoks;
            
         
               —
            
            
               kontrollplokk — andmete edastamise liides (PCB või PWB kontroll), mis tagab andmete järjestikuse edastamise LCD mooduli igale pikslile (punktile), kasutades erilist tehnoloogiat — LVDS (madala võimsusega andmeedastus).
            
         
      (1)  ELT C 92, 12.4.2008.